इंग्ल्यान्डलाई चौथो दिनको पहिलो सेसनमै अलआउट गरेपछि अस्ट्रेलियाले दोस्रो ब्याटिङ इनिङ थाल्यो । अस्ट्रेलियाले चौथो दिनको खेल समाप्तिसम्म २ विकेट गुमायो । क्रिजमा पहिलो इनिङमा शतकीय योगदान दिएका डेभिड वार्नर ४० तथा कप्तान स्टिभ स्मिथ २५ रनमा अविजित छन् । वार्नरले १ सय ४० बलमा ३ चौका प्रहार गरेका छन् । स्मिथले ६७ बलमा २ चौका हिर्काएका छन् । उनीहरूले तेस्रो विकेटका लागि ३८ रनको साझेदारी गरेका छन् ।
